CELEX: 52014DP0085
Language: et
Date: 2014-11-14 00:00:00
Title: Euroopa Parlamendi otsus mitte esitada vastuväiteid komisjoni 14. novembri 2014. aasta delegeeritud määrusele, millega muudetakse nõukogu määruse (EÜ) nr 1528/2007 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus) I lisa C(2014)08355 – 2014/2954(DEA)

12.8.2016   
            
            
               ET
            
            
               Euroopa Liidu Teataja
            
            
               C 294/62
            
         P8_TA(2014)0085
   Vastuväidete puudumine delegeeritud õigusaktile: teatavatest AKV piirkonna riikidest pärit toodete suhtes kohaldatav kord
   Euroopa Parlamendi otsus mitte esitada vastuväiteid komisjoni 14. novembri 2014. aasta delegeeritud määrusele, millega muudetakse nõukogu määruse (EÜ) nr 1528/2007 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus) I lisa C(2014)08355 – 2014/2954(DEA)
   (2016/C 294/22)
   
      Euroopa Parlament,
   
               —
            
            
               võttes arvesse komisjoni delegeeritud määrust (C(2014)08355),
            
         
               —
            
            
               võttes arvesse komisjoni 26. novembri 2014. aasta kirja, milles komisjon palub Euroopa Parlamendil teatada, et tal ei ole delegeeritud määrusele vastuväiteid,
            
         
               —
            
            
               võttes arvesse rahvusvahelise kaubanduse komisjoni 5. detsembri 2014. aasta kirja komisjonide esimeeste konverentsi esimehele,
            
         
               —
            
            
               võttes arvesse Euroopa Liidu toimimise lepingu artiklit 290,
            
         
               —
            
            
               võttes arvesse nõukogu 20. detsembri 2007. aasta määrust (EÜ) nr 1528/2007, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus (1), eriti selle artikli 2 lõiget 2 ja artikli 24a lõiget 6,
            
         
               —
            
            
               võttes arvesse Euroopa Parlamendi ja nõukogu 21. mai 2013. aasta määrust (EL) nr 527/2013, millega muudetakse nõukogu määrust (EÜ) nr 1528/2007 seoses mitme riigi väljajätmisega läbirääkimised lõpule viinud piirkondade ja riikide loetelust (2),
            
         
               —
            
            
               võttes arvesse rahvusvahelise kaubanduse komisjoni soovitust võtta vastu otsus,
            
         
               —
            
            
               võttes arvesse kodukorra artikli 105 lõiget 6,
            
         
               —
            
            
               võttes arvesse, et kodukorra artikli 105 lõike 6 kolmandas ja neljandas taandes sätestatud ajavahemiku jooksul, mis lõppes 16. detsembril 2014, ei ole vastuväiteid esitatud,
            
         
               A.
            
            
               arvestades, et määruse (EL) nr 527/2013 kohaselt ei kehti Keenia suhtes alates 1. oktoobrist 2014 enam määruse (EÜ) nr 1528/2007 kohaselt lubatud turulepääsu kord;
            
         
               B.
            
            
               arvestades, et läbirääkimised majanduspartnerluslepingu üle Keenia ning Euroopa Liidu ja selle liikmesriikide vahel jõudsid lõpule 16. oktoobril 2014;
            
         
               C.
            
            
               arvestades, et 14. novembril 2014 võttis komisjon vastu delegeeritud õigusakti, millega Keenia ennistatakse määruse (EÜ) nr 1528/2007 I lisasse;
            
         
               D.
            
            
               arvestades, et komisjon on rõhutanud, et otsus mitte esitada vastuväiteid piiraks Keenia võimalikke kaubavahetuse häireid ja ELi suunatud ekspordi langust, vähendades tuunikala-, aiandus- ja lõikelillede sektorile tekkivat kahju;
            
         
            
               1.
            
            
               teatab, et Euroopa Parlamendil ei ole delegeeritud määrusele vastuväiteid;
            
         
            
               2.
            
            
               teeb presidendile ülesandeks edastada käesolev otsus nõukogule ja komisjonile.
            
         
      (1)  ELT L 348, 31.12.2007, lk 1.
   
      (2)  ELT L 165, 18.6.2013, lk 59.